《喜晴》
宋代·陈普

炎天积雨气如秋，今日新晴快倚楼。
神女收云清客梦，羲和鞭日慰民愁。
昨朝苔砌行蝼蝈，破晓松梢乱栗留。
暑气犹轻如四月，欲从溪上问轻舟。

作者简介：陈普（公元一二四四年至一三一五年）生于宋理宗淳祐四年，卒于元仁宗延祐二年，年七十二岁。居石堂山。入元，隐居教授，从学者数百人。三辟为本省教授，不起。当聘主云庄书院。晚居莆中，造就益众。普著述有石堂遗稿四卷，《四库总目》行于世。